《寄尤溪刘子洁 其一》
明代·朱浙

不见平生刘子洁，秋风迢递寄书来。交游寥落几人在，展读摩书双眼开。

碧树羁栖深水陆，紫云梦想旧楼台。夕阳西眺双峰远，别意临高未易裁。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。